ตั้งแต่จำความได้เวลามาห้างที่อุดรก็จะต้องแวะซื้อขนมเปี๊ยะทอดในห้างมาตลอด จนปัจจุบันห้างก็ปรับปรุงเป็นเซนทรัล ร้านขนมเปี๊ยะทอดก็ยังอยู่แต่ก็มีการตกแต่งร้านพัฒนาตามยุคตามสมัยขึ้นมาก
ร้านอยู่ชั้นใต้ดิน หน้า Tops supermarket จะเห็นร้านสีแดงๆชื่อ Here Heng เอาความจริงอ่านตอนแรกตกใจนึกว่าชื่อร้าน เ-ี้ย...แต่ถามพนักงานแล้วว่าชื่อร้านเฮียเฮง 555
ยังคงสูตรเดิมความอร่อยเหมือนเดิม ขนมเปี๊ยะทอดมีหลายไส้เลือกได้ค่ะ ที่เราชอบก็จะมีถั่วแดง ถั่วเหลือง เผือก นอกจากนั้นก็มีสับปะรด ถั่วดำ มัน ราคาไม่แพงค่ะ กล่องละ 30 บาทได้ 10 ชิ้น กินไปเพลินๆ หมดกล่องได้นะคะ
ที่เพิ่มเติมเข้ามาก็คือมีเมนูน้ำ พวก นมเย็น ชาเย็นอะไรแบบนี้ขายด้วย ที่นั่งอีก 2-3 โต๊ะ
** คำเตือนควรออกกำลังกายด้วยนะคะถ้าทานบ่อย เด๋วจะอ้วนไม่รู้ตัว